யூதர்களின் பஸ்கா பண்டிகை விருந்தான செடர்
இது எகிப்திலிருந்து இஸ்ரவேல் மக்கள் பெற்ற விடுதலையை நினைவுகூரும் நிகழ்வு மட்டுமல்ல, ஆன்மீக ரீதியாக மனித ஆன்மா தனது அகங்காரத்திலிருந்து விடுபட்டு இறைவனை அடையும் பயணமாகும்.
முக்கிய அம்சங்களின் ஆன்மீக விளக்கம் இதோ:
1. மட்சா (Matzah) - புளிப்பற்ற அப்பம்
மூன்று மட்சா அப்பங்களை ஒன்றின் மேல் ஒன்றாக வைப்பார்கள்.
பொருள்: 
· புளித்த மாவு (Chametz) உப்பிப் பெரிதாவது 
· மனிதனின் அகங்காரத்தை (Ego) குறிக்கிறது. 
· ஆனால், மட்சா தட்டையாகவும் எளிமையாகவும் இருப்பதால், 
· அது பணிவின் (Humility) அடையாளமாகும். 
· இறைவனை நெருங்க முதலில் அகங்காரத்தை நீக்க வேண்டும் என்பதே இதன் பாடம்.
மூன்று அப்பங்கள்: 
· இது ஆபிரகாம், ஈசாக்கு, யாக்கோபு என்ற மூன்று பிதாக்களைக் குறிப்பதாகக் கூறுவர்.
· இவை யூத மக்களின் மூன்று பிரிவுகளை (கோஹன், லேவி, இஸ்ரயேல்) குறிக்கின்றன. 
· ஆன்மீக ரீதியாக, இவை ஞானம் (Wisdom), புரிதல் (Understanding) மற்றும் அறிவு (Knowledge) ஆகிய இறைவனின் மூன்று நிலைகளைக் குறிக்கின்றன.
2. நான்கு கிண்ண திராட்சை ரசம்
விருந்தின் போது நான்கு முறை திராட்சை ரசம் அருந்தப்படுகிறது.
பொருள்: (யாத்திராகமம் 6:6-7)
· இது இறைவன் இஸ்ரவேல் மக்களுக்கு அளித்த நான்கு வாக்குறுதிகளைக் குறிக்கிறது: 
· "நான் உங்களை வெளியே கொண்டுவருவேன்", 
· "விடுவிப்பேன்", 
· "மீட்பேன்", 
· "என் மக்களாக ஏற்றுக்கொள்வேன்". 
· இது ஆன்மா படிப்படியாகப் பாவத்திலிருந்து விடுபட்டு இறைவனின் அருளைப் பெறுவதைக் காட்டுகிறது.
3. செடர் தட்டில் உள்ள பொருட்கள்
மாரோர் (கசப்பு கீரை): 
· இது வாழ்க்கையின் கசப்பான அனுபவங்களைக் குறிக்கிறது. 
· ஆன்மீக ரீதியாக, துன்பமே மனிதனைப் பக்குவப்படுத்துகிறது 
· பிறரின் வலியை உணர வைக்கிறது.
உப்பு நீர்: 
· இதில் கீரை, காய்கறியைத் தோய்த்து உண்பார்கள். 
· இது எகிப்தில் சிந்திய கண்ணீரையும், 
· கஷ்டங்களுக்குப் பிறகு கிடைக்கும் புதிய நம்பிக்கையையும் குறிக்கிறது.
ஜீரோவா (Zeroa - ஆட்டு எலும்பு)
பொருள்: 
· எகிப்தில் பலியிடப்பட்ட பஸ்கா ஆட்டுக்குட்டியை இது நினைவூட்டுகிறது.
புதிய ஏற்பாடு:
· இயேசுவே நமக்காகப் பலியிடப்பட்ட பஸ்கா ஆட்டுக்குட்டி. (யோவான் 1:29).
· எலும்பு முறிக்கப்படாமல் இருந்தது போல, சிலுவையில் இயேசுவின் எலும்புகள் முறிக்கப்படவில்லை (யோவான் 19:36).
கரோசெட் (Charoset - இனிப்பு கலவை)
· பழங்கள், நட்ஸ், திராட்சை ரசம் கலந்த கலவை.
பொருள்: 
· இது இஸ்ரவேலர் எகிப்தில் செங்கல் செய்யப் பயன்படுத்திய களிமண்ணைக் குறிக்கிறது.
ஆவிக்குரிய அர்த்தம்: 
· கசப்பான அடிமைத்தனத்திற்கு இடையிலும் தேவன் கொடுத்த வாக்குறுதியின் இனிமையை இது காட்டுகிறது.
கார்பாஸ் (Karpas - கீரை/செலரி)
· இதை உப்புத் தண்ணீரில் தொட்டு உண்பார்கள்.
பொருள்: 
· உப்புத் தண்ணீர் இஸ்ரவேலர் சிந்திய கண்ணீரைக் குறிக்கிறது. 
· கீரை புதிய வாழ்வைக் குறிக்கிறது.
புதிய ஏற்பாடு: 
· பாவத்திற்காக நாம் சிந்தும் கண்ணீர் மற்றும் மனந்திரும்புதலை இது குறிக்கிறது.
4. 15 படிகள் (The 15 Steps)
செடர் விருந்து 15 படிநிலைகளாக (Steps) நடப்பதைக் காணலாம்.
ஆன்மீகப் பயணம்: 
· எருசலேம் ஆலயத்தில் 15 படிகள் இருந்தன. 
· அதேபோல, இந்த 15 படிகளும் 
· மனிதன் கீழ்நிலையிலிருந்து (உலகியல் ஆசைகள்) மேல்நிலைக்கு (இறைவன்) செல்லும் ஆன்மீக ஏணியாக கருதப்படுகிறது.
உடைத்தல் (Yachatz): 
· நடுவில் உள்ள அப்பத்தை உடைப்பது, 
· "நொறுங்குண்ட இதயத்தை" குறிக்கிறது. 
· "நான் முழுமையற்றவன்" என்று உணரும்போதுதான் இறைவனின் ஒளி நமக்குள் வர முடியும்.
படி 1: கடேஷ் (Kadesh - ஆசீர்வதித்தல்)
செய்முறை: 
· ஒவ்வொருவரும் தங்கள் கோப்பையில் திராட்சரசத்தை நிரப்ப வேண்டும். 
· இது செடரின் முதல் கிண்ணம் (The First Cup) ஆகும். 
· இதற்கு "புனிதப்படுத்துதலின் கிண்ணம்" (Cup of Sanctification) என்று பெயர்.
ஜெபம்: 
· குடும்பத் தலைவர் கிண்ணத்தை உயர்த்தி, "பிரபஞ்சத்தின் ராஜாவாகிய எங்கள் இறைவா, திராட்சைப்பழத்தைப் படைத்தவரே, நீர் போற்றப்படுவீராக" (Baruch Atah Adonai Eloheinu Melech Ha'olam Borei P'ri HaGafen) என்று ஜெபிப்பார். 
· மேலும், எகிப்திலிருந்து மீட்டதற்காகவும், இந்தப் பண்டிகையைக் கொடுத்ததற்காகவும் நன்றி சொல்வார்.
· முதல் கிண்ணம் திராட்சை ரசத்தை நிரப்பி, 
· அரசர்களைப் போல இடது பக்கமாகச் சாய்ந்து (Reclining) முதல் கிண்ணத்தை அருந்த வேண்டும்.
புதிய ஏற்பாடு: 
· லூக்கா 22:17-ல் இயேசு, "அவர் பாத்திரத்தை எடுத்து, ஸ்தோத்திரம்பண்ணி: இதை நீங்கள் வாங்கி, உங்களுக்குள்ளே பங்கிட்டுக்கொள்ளுங்கள்" என்று கூறியது இந்த முதல் கிண்ணமாக இருக்கலாம். 
· இது பண்டிகையின் தொடக்கத்தைக் குறிக்கிறது.
படி 2: உர்ஹாட்ஸ் (Urchatz - கை கழுவுதல்)
· கைகளை ஆசீர்வாதம் சொல்லாமல் கழுவுகிறார்கள்.
· வலது கையில் குவளையைப் பிடித்து இடது கைக்கு மாற்றி, 
· வலது கையில் 3 முறையும், 
· பின் இடது கையில் 3 முறையும் நீர் ஊற்றிக் கழுவ வேண்டும்.
புதிய ஏற்பாடு: 
· யோவான் 13-ல், பஸ்கா இரவு உணவின்போது இயேசு எழுந்து, இடுப்பில் துணியைக் கட்டிக்கொண்டு சீஷர்களின் பாதங்களைக் கழுவினார். 
· இது வழக்கமான கை கழுவுதல் சடங்கிலிருந்து மாறுபட்ட, தாழ்மையின் புதிய பாடத்தை இயேசு கற்பித்த தருணமாக இருக்கலாம். 
· யூத மரபில் கைகளைத் தூய்மைப்படுத்துவது முக்கியம், 
· ஆனால் இயேசு இதயத்தையும், சேவையையும் முன்னிறுத்தினார்
படி 3: கார்பாஸ் (Karpas - கீரை உண்ணுதல்)
செய்முறை: 
· ஒரு சிறிய துண்டு பார்ஸ்லி, செலரி அல்லது உருளைக்கிழங்கை எடுத்து, 
· அதனை உப்பு நீரில் (Salt Water) நனைத்து உண்ண வேண்டும்.
குறியீடு:
· காய்கறி: வசந்த காலம் மற்றும் புதிய நம்பிக்கையின் அடையாளம்.
· உப்பு நீர்: எகிப்தில் இஸ்ரவேலர்கள் சிந்திய கண்ணீர் மற்றும் செங்கடல்.
வரலாற்று இணைப்பு: 
· யோசேப்பின் அங்கியை அவருடைய சகோதரர்கள் இரத்தத்தில் நனைத்து (ஆதியாகமம் 37:31) யாக்கோபிடம் கொண்டு சென்ற நிகழ்வே, இஸ்ரவேலர் எகிப்துக்குச் செல்லக் காரணமானது. 
· அந்தத் தொடக்கத்தை நினைவுகூரவே இந்த "நனைத்தல்" (Dipping) நடைபெறுவதாக ரபிக்கள் கூறுகின்றனர்.
புதிய ஏற்பாட்டுத் தொடர்பு: 
· மத்தேயு 26:23-ல் இயேசு, "என்னோடே கூடத் தாலத்தில் கையைத் தொடுகிறவனே என்னைக் காட்டிக்கொடுப்பான்" என்று கூறினார். 
· யூதாஸ் காரியோத்து இயேசுவோடு சேர்ந்து இந்த உப்பு நீரில் கற்பாஸை அல்லது மரோரை நனைத்த தருணமாக இது இருக்கலாம்.
படி 4: யாஹாட்ஸ் (Yachatz - நடு அப்பத்தை உடைத்தல்)
· மூன்று மட்சா அப்பங்களில், 
· நடுவில் உள்ள அப்பத்தை (Middle Matzah) எடுத்து இரண்டாக உடைக்கிறார்கள். 
· பெரிய துண்டை ஒரு துணியில் சுற்றி ஒளித்து வைக்கிறார்கள் (Hidden). 
· இதற்கு 'அபிகோமன்' (Afikoman) என்று பெயர்.
· சிறிய துண்டை மீண்டும் தட்டில் வைக்க வேண்டும்.
ஆவிக்குரிய அர்த்தம் (மிக முக்கியமானது):
நடு அப்பம்: 
· திரித்துவத்தில் 2-ம் நபரான இயேசு கிறிஸ்து.
உடைத்தல்: 
· சிலுவையில் அவருடைய சரீரம் நமக்காகப் பிட்கப்பட்டது.
ஒளித்து வைத்தல்: 
· அவர் துணியில் சுற்றப்பட்டு கல்லறையில் அடக்கம் பண்ணப்பட்டார்.
· வசனம்: "இது உங்களுக்காகக் கொடுக்கப்படுகிற என்னுடைய சரீரமாயிருக்கிறது" (லூக்கா 22:19).
படி 5: மக்கிட் (Maggid - கதை சொல்லுதல்)
ஹ லக்மா அன்யா (Ha Lachma Anya): 
· தலைவர் உடைந்த மட்சாவை உயர்த்திக் காட்டுவார். 
· "இதுவே எங்கள் முன்னோர்கள் எகிப்தில் சாப்பிட்ட துன்பத்தின் அப்பம். 
· பசியாய் இருக்கிறவர்கள் வந்து புசிக்கட்டும்..." என்று அரமேய மொழியில் அழைப்பு விடுப்பார்.
· நான்கு கேள்விகள் (Ma Nishtana): 
· குழந்ததைகளுக்குக் கற்பிப்பதே செடரின் நோக்கம். 
· எனவே, வீட்டின் இளைய பிள்ளை எழுந்து நான்கு கேள்விகளைக் கேட்பார் :
· "இந்த இரவு மற்ற இரவுகளிலிருந்து ஏன் வேறுபட்டிருக்கிறது?" (Mah nishtanah ha-laylah ha-zeh mikol ha-leilot?)
· மற்ற இரவுகளில் புளிப்புள்ள அப்பம் உண்கிறோம், இன்று ஏன் மட்சா மட்டும்?
· மற்ற இரவுகளில் பல காய்கறிகள், இன்று ஏன் கசப்புக் கீரை (மரோர்)?
· மற்ற இரவுகளில் நாம் உணவை நனைப்பதில்லை, இன்று ஏன் இரண்டு முறை நனைக்கிறோம்?
· மற்ற இரவுகளில் அமர்ந்து உண்கிறோம், இன்று ஏன் சாய்ந்து கொண்டு (Reclining) உண்கிறோம்?
பதில் (The Narrative): 
· "நாங்கள் எகிப்தில் பார்வோனுக்கு அடிமைகளாக இருந்தோம், 
· கடவுள் எங்களை பலத்த கையினால் மீட்டார்..." (Deuteronomy 6:21) என்று தொடங்கி, ஆபிரகாம் முதல் எகிப்து வரையிலான வரலாற்றை விவரிப்பார்.
நான்கு பிள்ளைகள் (The Four Sons): 
· ஹகாதா நான்கு விதமான பிள்ளைகளைப் பற்றிக் குறிப்பிடுகிறது: 
· ஞானமுள்ளவன், 
· தீயவன், 
· அப்பாவியானவன், 
· எப்படிக் கேட்பதென்று தெரியாதவன். 
· ஒவ்வொருவருக்கும் அவரவர் நிலைக்கு ஏற்ப பதலளிக்க வேண்டும் என்பது இதன் தத்துவம்.
பத்து வாதைகள் (The Ten Plagues): 
· எகிப்தியர் மேல் வந்த பத்து வாதைகளைச் சொல்லும்போது, 
· ஒவ்வொரு வாதையின் பெயருக்கும் ஒரு சொட்டு திராட்சரசத்தை விரலால் எடுத்து தட்டில் சிந்த வேண்டும்.
தத்துவம்:
·  "எங்கள் எதிரிகள் அழிந்தால்தான் எங்களுக்கு விடுதலை கிடைத்தது. 
· எனவே, பிறருடைய துன்பத்தில் நம் மகிழ்ச்சி முழுமையடையாது" என்பதைக் காட்டவே கோப்பையிலிருந்து ரசம் குறைக்கப்படுகிறது.
தயேனு (Dayenu): 
· இது ஒரு புகழ்பெற்ற பாடல். 
· "கடவுள் எங்களை எகிப்திலிருந்து மீட்டார், 
· அதுவே எங்களுக்குப் போதும் (தயேனு)... 
· செங்கடலைப் பிளந்தார், 
· அதுவே எங்களுக்குப் போதும்..." 
· என்று நன்றி தெரிவிக்கும் பாடல்.
இரண்டாவது கிண்ணம் (Cup of Plagues/Deliverance): 
· மகிட் பகுதியின் முடிவில், விடுதலையை நினைவுகூர்ந்து இரண்டாவது கிண்ணம் பருகப்படும்.
படி 6: ராக்ட்சா (Rachtzah - இரண்டாவது கை கழுவுதல்)
· இப்போது உண்மையான உணவு உண்ணப்போவதால், மீண்டும் கைகளைக் கழுவுவார்கள். 
· இம்முறை "கைகளைக் கழுவுவதற்குக் கட்டளையிட்டவரே" (Al Netilat Yadayim) என்ற ஆசீர்வாத ஜெபம் சொல்லப்படும்.
படி 7: மோட்ஸி (Motzi - அப்பத்திற்கான ஆசீர்வாதம்)
· எல்லா உணவு வேளைகளிலும் சொல்லப்படும் பொதுவான ஜெபம்: 
· "பூமியிலிருந்து அப்பத்தை விளைவித்தவரே..." (Hamotzi Lechem Min Ha'aretz).
படி 8: மட்சா (Matzah - மட்சா உண்ணுதல்)
· உடனடியாக, புளிப்பில்லாத அப்பத்தை உண்பதற்கான சிறப்பு ஆசீர்வாதம் சொல்லப்படும்: 
· "மட்சா உண்பதற்குக் கட்டளையிட்டவரே..." (Al Achilat Matzah). 
· அனைவரும் ஒரு துண்டு மட்சாவைச் சாய்ந்துகொண்டு உண்பார்கள். 
· இது விடுதலையின் சுவை.
படி 9: மாரோர் (கசப்பு உண்ணுதல்)
· இப்போது கசப்புக் கீரையை (Maror) எடுத்து, இனிப்பான சரோசெட் (Charoset) கலவையில் லேசாகத் தொட்டு உண்பார்கள்.
தத்துவம்: 
· எகிப்திய அடிமைத்தனத்தின் கசப்பை இது நினைவூட்டுகிறது. 
· ஆனால், அந்தத் துன்பத்திற்குள்ளும் இறைவனின் மீட்பு என்ற இனிப்பு இருந்தது.
ஆசீர்வாதம்: 
· "மரோர் உண்பதற்குக் கட்டளையிட்டவரே..." (Al Achilat Maror).
புதிய ஏற்பாடு: 
· இயேசு அப்பத் துணிக்கையைத் தோய்த்து யூதாஸூக்குக் கொடுத்தார் (யோவான் 13:26). 
· துரோகம் மற்றும் பாடுகளின் கசப்பை இது காட்டுகிறது.
படி 10: கோரேச் (Korech - ஹில்லல் சாண்ட்விச்)
· எருசலேம் தேவாலயம் இருந்த காலத்தில், 
· ரபி ஹில்லல் (Rabbi Hillel) என்பவர் 
· பஸ்கா ஆட்டுக்குட்டி இறைச்சி, 
· மட்சா மற்றும் மரோர் மூன்றையும் ஒன்றாகச் சேர்த்து உண்பாராம். (எண்ணாகமம் 9:11-ன் படி). 
· இப்போது ஆட்டுக்குட்டி பலி இல்லாததால், 
· மட்சா மற்றும் மரோர் இரண்டையும் சரோசெட்டுடன் சேர்த்து ஒரு "சாண்ட்விச்" போல செய்து உண்பார்கள்.
ஆன்மீகப் பாடம்: 
· வாழ்க்கையில் 
· இன்பமும் (மட்சா/விடுதலை) 
· துன்பமும் (மரோர்) கலந்தே இருக்கும், 
· இரண்டையும் இறைவனின் பிரசன்னத்தோடு ஏற்றுக்கொள்ள வேண்டும்.
படி 11: ஷுல்ஹான் ஓரேச் (Shulchan Orech - பண்டிகை உணவு)
· இதுவே முக்கிய உணவு வேளை. 
· குடும்பத்தினர் மகிழ்ச்சியாகப் பாரம்பரிய உணவுகளை உண்பார்கள்.
உணவுகள்: 
· கெஃபில்டே மீன் (Gefilte fish), 
· கோழி இறைச்சி சூப் (Matzah ball soup), 
· ஆட்டிறைச்சி அல்லது கோழி வறுவல் போன்றவை பரிமாறப்படும்.
குறிப்பு: 
· வறுத்த ஆட்டுக்குட்டி இறைச்சி (Roasted Lamb) பெரும்பாலும் தவிர்க்கப்படும், 
· ஏனெனில் பஸ்கா ஆட்டுக்குட்டி தேவாலயத்தில் மட்டுமே பலியிடப்பட வேண்டும். 
· அதற்குப் பதிலாக சுடப்பட்ட எலும்பு (Zeroah) தட்டில் அடையாளமாக மட்டுமே இருக்கும்.
படி 12: சாஃபுன் (Tzafun - அபிகோமன் உண்ணுதல்)
· விருந்து முடிந்த பிறகு, படி 4-ல் மறைத்து வைக்கப்பட்ட 'அபிகோமன்' (Afikoman) அப்பத்தை பிள்ளைகள் தேடிக் கண்டுபிடிப்பார்கள். 
· கண்டுபிடித்த பிள்ளைக்குப் பரிசு (Ransom) கொடுத்து, 
· தலைவர் அந்த அப்பத்தை வாங்கி, அனைவருக்கும் ஒரு சிறிய துண்டு கொடுப்பார்.
முக்கியத்துவம்: 
· இதுவே அந்த இரவில் உண்ணப்படும் கடைசி உணவாக இருக்க வேண்டும். 
· இதன் சுவை வாயில் நிலைத்திருக்க வேண்டும்.
· புதிய ஏற்பாட்டுத் தொடர்பு (மிக முக்கியம்): 
· இது இயேசு ஏற்படுத்திய திருவிருந்தின் (Lord's Supper) அடிப்படையாகும். 
· இயேசு "அப்பத்தை எடுத்து... பிட்டு" என்று சொல்லும்போது, அவர் இந்த அபிகோமனைத்தான் எடுத்தார் என்று அறிஞர்கள் கருதுகின்றனர். 
· அவர், "நீங்கள் வாங்கிப் புசியுங்கள், இது உங்களுக்காகப் பிட்கப்படுகிற என்னுடைய சரீரமாயிருக்கிறது" (1 கொரிந்தியர் 11:24) என்று கூறியது, 
· இந்த முறிக்கப்பட்ட, மறைக்கப்பட்ட, மீண்டும் வெளிவந்த அப்பத்தையே குறிக்கிறது.
ஆவிக்குரிய அர்த்தம்:
· ஒளித்து வைக்கப்பட்ட அப்பம் வெளியே வருவது இயேசுவின் உயிர்த்தெழுதலைக் குறிக்கிறது.
· இதுவே விருந்தின் கடைசி உணவாக இருக்கும்.
படி 13: பாரெச் (Barech - மூன்றாம் கிண்ணம்)
· உணவு உண்ட பிறகு இறைவனுக்கு நன்றி செலுத்தும் 'பிர்கத் ஹமாசோன்' (Birkat Hamazon) ஜெபம் செய்யப்படும்.
மூன்றாவது கிண்ணம் (The Third Cup): 
· ஜெபத்திற்குப் பின் மூன்றாவது கிண்ணம் திராட்சரசம் பருகப்படும். 
· இதற்கு "மீட்பின் கிண்ணம்" (Cup of Redemption) என்று பெயர்.
புதிய ஏற்பாட்டுத் தொடர்பு: 
· லூக்கா 22:20-ல், "போஜனம்பண்ணினபின்பு அவர் அந்தப்படியே பாத்திரத்தையும் கொடுத்து: இந்தப் பாத்திரம் உங்களுக்காகச் சிந்தப்படுகிற என்னுடைய இரத்தத்தினாலாகிய புதிய உடன்படிக்கையாயிருக்கிறது" என்று கூறினார். 
· இயேசு ஆசீர்வதித்த பாத்திரம் இந்த "மீட்பின் கிண்ணம்" ஆகும். 
· யூதப் பாரம்பரியத்தில் இது "எகிப்திலிருந்து மீட்பதை" குறித்தது; 
· இயேசு இதை "பாவத்திலிருந்து மீட்கும் இரத்தமாக" மாற்றினார்.
படி 14: ஹல்லேல் (Hallel - துதித்தல்)
· சங்கீதம் 115 முதல் 118 வரையிலான துதிப் பாடல்களைப் பாடுவார்கள். 
· (சங்கீதம் 113-114 மகிட் பகுதியில் பாடப்பட்டிருக்கும்).
· நான்காவது கிண்ணம் (The Fourth Cup): 
· இது "துதியின் கிண்ணம்" (Cup of Praise) அல்லது "ஏற்றுக்கொள்ளுதலின் கிண்ணம்". இது பருகப்படும்.
· எலியாவின் கிண்ணம் (Cup of Elijah): 
· மேஜையில் எலியா தீர்க்கதரிசிக்காக ஒரு தனிப் பெரிய கிண்ணம் வைக்கப்படும். 
· வீட்டின் கதவைத் திறந்து வைப்பார்கள். 
· மல்கியா 4:5-ன் படி, மேசியாவின் வருகைக்கு முன் எலியா வருவார் என்பது நம்பிக்கை.
புதிய ஏற்பாட்டுத் தொடர்பு:
· மத்தேயு 26:30-ல் "அவர்கள் ஸ்தோத்திரப்பாட்டைப் பாடினபின்பு, ஒலிவமலைக்குப் புறப்பட்டுப்போனார்கள்" என்று உள்ளது. 
· இயேசு சிலுவைக்குச் செல்லும் முன் பாடிய பாடல் இந்த 'அல்லேல்' சங்கீதங்களே. 
· குறிப்பாக சங்கீதம் 118:22 "வீடு கட்டுகிறவர்கள் ஆகாதென்று தள்ளின கல்லே மூலைக்கல்லாயிற்று" என்ற வரிகளை அவர் பாடியிருப்பார்.
· நான்காவது கிண்ணம்: 
· மாற்கு 14:25-ல் இயேசு, "நான் தேவனுடைய ராஜ்யத்தில் நவமானதாய் அதைப் பானம்பண்ணும் நாள் வரைக்கும்..." என்று கூறி 4-வது கிண்ணத்தைப் பருகாமல் விட்டிருக்கலாம் என்று சில ஆய்வாளர்கள் கருதுகின்றனர். 
· அவர் சிலுவையில் "தாகமாயிருக்கிறேன்" என்று கேட்டு, காடியை வாங்கி, "எல்லாம் முடிந்தது" என்று கூறியபோது அந்த மீட்பின் பணி நிறைவடைந்தது.
படி 15: நிர்ட்ஸா (Nirtzah - முடிவு)
· "அடுத்த வருடம் எருசலேமில்!" என்று சொல்லி முடிப்பார்கள்.
ஆவிக்குரிய அர்த்தம்: 
· இது மேசியாவின் வருகைக்கான எதிர்பார்ப்பு. 
· கிறிஸ்தவர்களுக்கு, இது இயேசுவின் இரண்டாம் வருகையையும், புதிய எருசலேமில் அவருடன் நாம் இருக்கப்போகும் நித்திய வாழ்வையும் குறிக்கிறது (வெளி 21:2).
புதிய உடன்படிக்கையின் ஸ்தாபனம்
செடர் விருந்தில் பயன்படுத்தப்படும் பொருட்களுக்கு இயேசு புதிய அர்த்தம் கொடுத்தார்:
· மட்சா (சரீரம்): 
· அதுவரை "துன்பத்தின் அப்பமாக" இருந்த மட்சாவை, இயேசு "என் சரீரம்" என்று மாற்றினார். அது பாவமில்லாதது (புளிப்பில்லாதது).
· ரசம் (இரத்தம்): 
· அதுவரை எகிப்திய விடுதலையைக் குறித்துவந்த 3-வது கிண்ணத்தை, இயேசு "பாவமன்னிப்பு உண்டாகும்படி சிந்தப்படுகிற புது உடன்படிக்கையின் இரத்தம்" (மத்தேயு 26:28) என்று மாற்றினார்.
ஏன் செய்கிறார்கள்? (Why do they do this?)
யூதர்கள் இதைச் செய்வதற்கான காரணங்கள்:
· கட்டளை: 
· இது தோராவின் நேரடிக் கட்டளை (யாத்திராகமம் 12:14).
· கல்வி: 
· அடுத்த தலைமுறைக்கு வரலாற்றையும் விசுவாசத்தையும் கடத்துவதற்கான மிகச் சிறந்த வழிமுறை.
· அடையாளம்: 
· யூத மக்கள் ஒரு தேசமாக உருவான நாளை இது குறிக்கிறது.
கிறிஸ்தவர்கள் (சிலர்) இதைச் செய்வதற்கான காரணங்கள்:
· வேர்களை அறிதல்: 
· கிறிஸ்தவ விசுவாசம் யூத வேர்களிலிருந்து வந்தது என்பதை உணர.
· திருவிருந்தின் அர்த்தம்: 
· அப்பம் மற்றும் ரசத்தின் ஆழமான பின்னணியைப் புரிந்துகொள்ள.
· கிறிஸ்துவை உயர்த்துதல்: 
· பழைய ஏற்பாட்டின் ஒவ்வொரு குறியீடும் எப்படி இயேசுவில் நிறைவேறியது என்பதைக் கண்டு வியக்க.

